[{"text_idx": "#000001", "text": "Yn achlysurol yn ystod y flwyddyn dwi\u2019n bwriadu blogio am be\u0302l droed, mae pe\u0302l droed yn destun nad ydw i wedi ymdrin ag ef ar y blog o\u2019r blaen! Dwi\u2019n cefnogi Manchester City, a cyn i chi ddweud dim byd, dwi\u2019n eu cefnogi nhw ers tua 1996 a hynny oherwydd fy obsesiwn pan yn fy arddegau gyda Oasis sydd, wrth gwrs, yn rhai o gefnogwyr enwocaf Man City. Ond mae\u2019n rhaid i mi gyfaddef mod i wedi dangos ychydig bach mwy o ddiddordeb yn y ti\u0302m ers iddyn nhw gael y pres a dechrau cystadlu gyda\u2019r timau gorau."}, {"text_idx": "#000002", "text": "Dwi am ddweud gair felly am ddatblygiadau diweddar City. Ar y cyfan dwi\u2019n meddwl fod hwn wedi bod yn haf gwael i City a hynny er eu bod nhw wedi arwyddo llu o chwaraewyr o safon rhyngwladol. Dyma nhw gyda llaw: James Milner, Mario Balotelli, Yaya Toure, David Silva, Alexandar Kolarov a Jerome Boateng. Rwy\u2019n falch fod Robinio wedi mynd o\u2019r diwedd ond rwy\u2019n flin iawn fod Bellamy wedi mynd yn bennaf oherwydd mae ef oedd un o\u2019r chwaraewyr prin yna tymor diwethaf oedd yn chwarae gyda\u2019i galon. Ond o dderbyn nad oedd Bellamy yng nghynlluniau Mancini dwi\u2019n falch ei fod e wedi cael ymuno a chlwb arall oherwydd byddai hi\u2019n waeth byth gweld Bellamy yn chwarae i\u2019r ti\u0302m wrth gefn."}, {"text_idx": "#000003", "text": "Dwi\u2019n meddwl y bydd Toure, Kolarov a Boateng yn chwaraewyr pwysig i\u2019r clwb, ond yn arbennig Milner. Gobeithio mae Milner fydd Lampard City, dwi\u2019n hyderus y bydd e\u2019n datblygu ro\u0302l fel rhyw fath o asgwrn cefn o gysondeb yn y ti\u0302m. Yn yr un modd, pan fydda nhw yn holliach, bydd Kolarov a Boateng yn cryfhau amddiffyn oedd yn ddigon diflas ac annibynadwy llynedd ac a fyddai wedi gadael llond trol o goliau i mewn yn barod tymor yma oni bai am waith arwrol Jo Hart."}, {"text_idx": "#000004", "text": "Ar y llaw arall dwi\u2019n poeni y gallai arwyddo David Silva fod yn gamgymeriad o feintioli Robinioaidd. Hyd y gwelaf i bydd Silva ac Adam Johnson yn chwarae ro\u0302l ddigon tebyg yn y ti\u0302m ac yn anorfod felly ni fydd lle i\u2019r ddau ohonyn nhw ar y cae. Ar hyn o bryd mae\u2019n ymddangos mae\u2019r dewis cyntaf yw Adam Johnson, a da felly. Dwi\u2019n meddwl ei fod yn chwaraewr rhagorol ac yn fargen i feddwl mae dim ond tua \u00a36m y talodd City amdano llynedd. A dyma broblem City a Silva. Problem City yw\u2019r ffaith eu bod nhw wedi arwyddo chwaraewr \u00a324m i eistedd ar y fainc. Problem Silva yw ei fod yn wynebu tymor o eistedd ar y fainc. Mae\u2019n anorfod, dwi\u2019n meddwl, mae Silva fydd y Robinio nesaf. Yr unig beth all newid hyn yw fod Silva yn dod oddi ar y fainc ac yn cael chwip o gem dda yn yr wythnosau nesaf a gorfodi ei hun mewn i\u2019r unarddeg dechreuol."}, {"text_idx": "#000005", "text": "Waeth i mi gydnabod nad ydw i\u2019n gwybod llawer am Balotelli a dydw i heb ei weld yn chwarae, felly dwi ddim am basio barn un ffordd neu\u2019r llall amdano eto. Ond dwi yn meddwl fod Tevez angen rhywun i chwarae wrth ei ochr neu o\u2019i flaen yn yr ymosod; gobeithio y gall Balotelli lenwi\u2019r ro\u0302l yna."}, {"text_idx": "#000006", "text": "Y chwaraewr olaf sy\u2019n haeddu sylw ar y pwnt yma yn y tymor ydy Adebayor. Dwi\u2019n arbennig o hoff o Adebayor fel person ac fel cymeriad. Ond dwi ddim yn meddwl fod ganddo ddigon i gynnig fel blaenwr i City ag ystyried uchelgais y clwb. Yn y gemau hynny lle mae e wedi dod mlaen fel eilydd y tymor yma mae e wedi edrych yn drwsgl a di-enaid. Dydy e ddim yn edrych fel chwaraewr wnaiff ymdrechu\u2019n galed i gael lle yn y ti\u0302m a dyna pam dwi\u2019n meddwl y dylai City ei werthu mlaen fis Ionawr."}, {"text_idx": "#000007", "text": "Mae Adebayor, fel ag yr oedd Robinio a Bellamy, yn symptomatig o broblem sylfaenol City sef fod ganddom ni ddim digon o chwaraewyr carfan. Hynny yw chwaraewyr sy\u2019n ddigon bodlon eistedd ar y fainc am sawl ge\u0302m, am sawl wythnos, am sawl mis neu am dymor cyfan. Mae angen chwaraewyr o\u2019r fath ar bob clwb ond mae City wedi mynd i\u2019r arfer o arwyddo chwaraewyr safon rhyngwladol ar gyfer chwarae\u2019r ro\u0302l yna ac mae hwn yn arfer sy\u2019n rhaid dod i ben mor fuan a phosib. Mae Silva, Adebayor, Given, Barry a rhai eraill yn chwaraewyr rhy dda i eistedd ar y faint ond does ganddyn nhw ddim gobaith, ar hyn o bryd, torri trwyddo i\u2019r unarddeg cyntaf chwaith."}, {"text_idx": "#000008", "text": "Yn olaf, gair am dactegau Mancini. Dwi\u2019n meddwl mae chwaraewr gorau City ydy Tevez ond hyd yma y tymor hwn mae Mancini yn ei chwarae yn ei safle anghywir. Ni all dyn mor fyr a Tevez chwarae fel unig ymosodwr. Chwarae fel cnonyn aflonydd tu o\u0302l i\u2019r ymosodwr blaen yw\u2019r lle gorau i chwarae Tevez. Wn i ddim os mae bwriad hir dymor Mancini yw chwarae Balotelli yn y safle lle mae Tevez yn chwarae nawr ac yna tynnu Tevez yn o\u0302l rhyw fymryn."}, {"text_idx": "#000011", "text": "Ar o\u0302l eu gweld nhw\u2019n chwarae ychydig o weithiau\u2019n barod tymor yma dwi ddim yn meddwl fydd City yn y ras i ennill y gynghrair. Ar y gorau dwi\u2019n meddwl mae\u2019r hyn y gall City anelu ato yw\u2019r pedwerydd safle a rhediad anrhydeddus yng Nghwpan Europa. Mi fydd hi\u2019n dymor difyr!"}, {"text_idx": "#000012", "text": "Wrth weld ar Twitter bo ti di blogio am beldroed, ac yn dilyn y newyddion mawr bod Tosh amnadel o ni\u2019n disgwyl rhywbeth arall i hyn, yn lle stori am Mancs ac Asiaid. Yn amlwg ma biliynnau Dinas Manceinion yn destun pwysicach i ti na thi\u0302m peldroed dy wlad a\u2019i dyfodol \ud83d\ude09\nYnghylch Kolarov a Boateng \u2013 fyddwn nw ddim yn helpu\u2019r amddiffyn gan fydden nhw fyny\u2019r cae rhan fwyaf y gem ac yn gadel bylchau tu ol iddyn nhw mashwr. Center backs word class chi angen \u2013 ond chi heb cal. Toure, Lescott, Kompany...ddim i safon \u2018top 4\u2019 mae arna i ofn.\nDavid Silva yn neud i Adam Johnson edrych fel ffw\u0302l. End of.\nBalloteli yn attacking midfielder \u2013 ryw Malouda teip o foi (just lot fwy mysli ac yn complete twpsyn a pen mawr) felly ti methu ware fe fyny da Tevez. Ti angen boi mawr lan da fe...rhywun fel Abe neu Jo(ke) neu Santa Cruz (AS IF!)\nDyna be dwi\u2019n meddwl am Man City ta beth.\nA hwyl fawr Tosh \ud83d\ude42"}, {"text_idx": "#000014", "text": "Ynghylch Kolarov a Boateng \u2013 fyddwn nw ddim yn helpu\u2019r amddiffyn gan fydden nhw fyny\u2019r cae rhan fwyaf y gem ac yn gadel bylchau tu ol iddyn nhw mashwr. Center backs word class chi angen \u2013 ond chi heb cal. Toure, Lescott, Kompany...ddim i safon \u2018top 4\u2019 mae arna i ofn."}, {"text_idx": "#000016", "text": "Balloteli yn attacking midfielder \u2013 ryw Malouda teip o foi (just lot fwy mysli ac yn complete twpsyn a pen mawr) felly ti methu ware fe fyny da Tevez. Ti angen boi mawr lan da fe...rhywun fel Abe neu Jo(ke) neu Santa Cruz (AS IF!)"}, {"text_idx": "#000018", "text": "A hwyl fawr Tosh \ud83d\ude42"}]